DE SPECIE ALTERA DIPTERORUM GENERIS TOWN SENDIA WILLIST. 
629 
tantum e Mexico a cl. Willi ston visi fuerunt. Exemplum unum quoque 
masculum cujus dam affinis at certe diversæ speciei ex ditissimis Musæi 
Nationalis Hungarici collectionibus mihi cl. Kertész benevole trans¬ 
mittendum curavit, quod hic amplius describere nomineque insignire liceat. 
Townsendia Fiebrigii n. sp. d . 
A minuta, cui notis omnibus similis, differt halterum capitulo 
nigro, tibiis tarsisque posticis omnino nigris, et præcipue cellula anali 
longe ab alarum margine clausa et pedunculata. Long. corp. mm. 3 Va. 
Mas unus e Paraguay a cl. Fiebrig, cui speciem dicatam volui, 
missus. 
Facies et frons albocinerea, opaca, ab antico visa argenteo-micantia ; 
vitta transversa obscura nitidiuscula in vertice per ocellos ad oculos 
ducta cernitur; occiput tantum superne obscure cinereum, in medio 
et infra nigrum nitidum, limbo oculari solum anguste griseo. Frons 
ad verticem ter latior qoam facies superne, sulciolo medio longitudi¬ 
nali nigricante, profunde! impresso, ab ocellis ad antennarum basim 
ducto, praedita; facies plana, fere concava, nuda, infra tantum ad 
oris marginem setis parvis mystacinis 8—10, inferne directis, albis, 
praedita ; genae angustissimae, vix distinctae, barba postica alba pauca 
et brevi. Haustellum crassiusculum, obtusum, nigrum nitidum, hori¬ 
zontale ; palpi breves nudi, globulosi, nigri nitidi. Antennae nigrae, 
articulis basalibus elongatis breviter pilosis ; cetera ut a cl. Williston 
descripta. Oculi rotundi, permagni, ita ut caput a latere visum solum 
tamquam ex oculis constitutum videatur; areolae anticae quam ceterae 
multo majores. Tuberculum ocellare vix prominulum, setis duabus bre¬ 
vibus at validis, nigris, praeditum. Frons nuda, setis duabus frontoorbi- 
talibus utrinque distinctissimis nigris, antrorsum incurvis, praedita ; 
setæ verticales utrinque duae nigrae, externa majori; postverticales nullae; 
setulæ aliquae parvae extus circa orbitam in parte supera cernuntur. 
Thorax minus bene servatus, at dorsi pictura ab illa minutae 
non multo dissimilis esse videtur ; pili et setae nigri. Una præsuturalis 
